วันนี้ลัดคิวมาเขียนร้านสุกี้ที่มีสาขามากที่สุดในประเทศ .... MK กับสาขาเมเจอร์ รังสิต ครั้งแรกกับการมาเยือนเลย (อธิบายทางไปอาจจะไม่สามารถ เพราะไม่คุ้นเส้นทางจริงๆค่ะ วันนี้ก็ให้คนอื่นขับพาไป) ร้านอยู่ชั้น 1 ใกล้กับประตูทางออกไปคิวรถตู้เลย นั่งทานไปก็มองวิวคนค้าขาย คนลงรถ จัดคิวรถ แบบว่ามองไปไม่มีเหงาสายตาเลย 

แบบว่าเป็นคนเดียวที่ยังไม่ได้ทานข้าว .... จะทานสุกี้คนเดียวก็คงจะไม่ไหว เลยจัดไปแค่บะหมี่หยกเกี๊ยว+เป็ดย่าง ผักกวางตุ้งที่ใส่มาลวกนิ่มไปหน่อย (ชอบผักกรอบๆมากกว่า) รวมถึงเส้นบะหมี่ก็ลวกมานิ่มไปหน่อย เลยทานได้แบบไม่อร่อยถูกปากเท่าไหร่   ส่วนคนไปด้วยถึงอิ่มพุงจะแตก ก็ยังน่ารักพอจะทานเป็ดย่างจานเล็กเป็นเพื่อนอีก 

นั่งทานไปแบบชิลๆ เพราะไม่ใช่ช่วงเวลาคนเยอะ เลยขอนั่งทานทิ้งเวลารอดูหนังซะเลย .... พื้นที่เล็กๆ กับการรอรอบหนัง 2 ชั่วโมง นี่มันไม่สนุกเลยจริงๆ ค่ะ